**Abbaa Taayitaa Saayinsii fi Teekinoloojii Oromiyaa**



**Maanuwaalii HOjii Daayirektooreetii Qabeenya Sammuu**

**Sadaasa, 2014**

**Finfinnee, Oromiyaa**

Baafata

1. Seensa……………………………………………………………………………………………1

[1.1. Aangoo fi Gahee Mana Hojichaa 2](#_Toc24357860)

[1.2. Aangoo Fi Gahee Hojii Daayirektoreetii Qabeenyummaa Sammuu 3](#_Toc24357861)

[Ergama, Mul’ataa Fi Dudhaalee Mana Hojichaa 4](#_Toc24357862)

[1.4. Kaayyoo Maanuwaalichaa 4](#_Toc24357863)

[1.5. Barbaachiisummaa Maanuwaalichaa 5](#_Toc24357864)

[2. Qabeenyummaa sammuu 5](#_Toc24357865)

[2.1. Maalummaa/ Hiika Qabeenyumma Sammuu (Intellectual Property) 5](#_Toc24357866)

[2.2. Mirgoota Abbaa Qabeenya Sammuu (Intellectual Property Rights) 5](#_Toc24357867)

[2.3. Dirqama Abbaa Qabeenya Sammuu 6](#_Toc24357868)

[2.4. Barbaachisumma Qabeenya Sammuutiif Eegumsa Gochuu fi Hawaasatti 7](#_Toc24357869)

[Beeksisuu 7](#_Toc24357870)

[2.5. Akkaataa Lammiin Hundi Sirna Qabeenya Sammuu Irraa Fayyadamaa 8](#_Toc24357871)

[Ta’uu Danda’u 8](#_Toc24357872)

[2.6. Gosoota Qabeenyummaa Sammuu 8](#_Toc24357873)

[I . Abbaa Qabeenyummaa Industirummaa (Industrial Property) 9](#_Toc24357874)

[II .Mirgoota waraabbii fi walfakkii (copyright and related rights) 9](#_Toc24357875)

[3. Mirga Uumee (Patent Right) 10](#_Toc24357876)

[3.1. Maalummaa Mirga Uumee? 10](#_Toc24357877)

[3.2. Barbaachisummaa Mirga Uumee 10](#_Toc24357878)

[3.3. Gosoota Mirga Uumee/Paatentii 10](#_Toc24357879)

[ Mirga Uumee/Paatentii 10](#_Toc24357880)

[ Mirga Itti Fayyadamummaa moodelaa (Patent for Utility Model) 11](#_Toc24357881)

[ Mirga Tekinoolojjiiwwan alaa galchuun Eegumsa argachuu 11](#_Toc24357882)

[(Patent of Introduction) 11](#_Toc24357883)

[3.4. Qaama Mirga Uumee Kennu 11](#_Toc24357884)

[3.5 Ulaagaalee Mirga Uumee Argamsiisan 11](#_Toc24357885)

[ Haarummaa (Novelty) 12](#_Toc24357886)

[ Gahumsa kalaqummaa (inventive step) 12](#_Toc24357887)

[ Hojii irra oolmaa industirummaa (Industrial applicability) 12](#_Toc24357888)

[ Kalaqicha hawaasaf ifa gochuu (Disclosure) 13](#_Toc24357889)

[3.6. Dhimmota Mirga Uumee Dhorkisiisuu danda’an. 13](#_Toc24357890)

[3.7. Akkaataa Kenniinsa Mirga Uumee 14](#_Toc24357891)

[3.8. Mirgoota Abbaa Kalaqa Mirga Uumee 14](#_Toc24357892)

[3.9. Adeemsa Galmee kalaqni Mirga Uumee itti argatu 15](#_Toc24357893)

[*I. Fuula jalqabaa /Aguuggii (Front Page)* 16](#_Toc24357894)

[II. Seenaa Hojii Kalaqa (Background) 16](#_Toc24357895)

[III. Ibsa Guutuu kalaqichaa (Description) 16](#_Toc24357896)

[IV.Murtee Mirgaa (Claim) 17](#_Toc24357897)

[3.10. Kaffaltii Paatentiif Barbaachisu 18](#_Toc24357898)

[3. Mallattoo Daldalaa (Trade Mark) 18](#_Toc24357899)

[4.1. Maalummaa Mallattoo Daldalaa. 18](#_Toc24357900)

[4.2. Ulaagaawwan Mallattoo Daldalaa Addunyaa (international) 18](#_Toc24357901)

[4.3. Faayidaawwan Mallattoo Daldalaa 18](#_Toc24357902)

[4.4. Mirga abbaan mallattoo daldalaa argatu 19](#_Toc24357903)

[4.5. Kanfalitii mallattoo daldalaaf Barbaachisu 19](#_Toc24357904)

[4.6. Yeroo Turmaata Mirga Mallattoo Daldalaa. 20](#_Toc24357905)

[4.7. Haaromsa mallatoo daldalaa 21](#_Toc24357906)

[4.8. Qaama Mirga Mallattoo Daldalaa Kennu 21](#_Toc24357907)

[4.9. Mallattoolee daldalaa galmeedhaaf gahaa ta’an 22](#_Toc24357908)

[4.10. Mallattoolee daldalaa galmeedhaaf gahaa hin taane 22](#_Toc24357909)

[4.11. Adeemsa galmeessa mallattoo daldalaa duraa 23](#_Toc24357910)

[4.12. Seera galmeessa mallattoo daldalaa 23](#_Toc24357911)

[4.13. Adeemsa Galmee Mallattoo Daldalaa ittiin Raawwatu 24](#_Toc24357912)

[5. Wixinee Industirummaa (industrial design) 25](#_Toc24357913)

[5.2 Baarbaachisuumma Wixinee Industirummaatiif eegumsa gochuu 25](#_Toc24357914)

[5.3 Akkaataa Galmee Wixinee Industirummaa 25](#_Toc24357915)

[5.4 Yeroo Turtii Mirga Wixinee Industirummaa 26](#_Toc24357916)

[6. Agarsiiftoota Madda Ji’oogiraafummaa 26](#_Toc24357917)

[6.1 Maalummaa Agarsiiftota madda Ji’oogiraafummaa 26](#_Toc24357918)

[6.2 Barbaachisummaa Agarsiiftota Madda Ji’oogiraafummaa Eegumsa Gochuu 26](#_Toc24357919)

[6.3. Garaagarummaa Agarsiiftota madda ji’oogiraafummaa fi mallattoo daldalaa 27](#_Toc24357920)

[6.4. Akkaataa Oomisha agarsiisa madda ji’oogiraaffummaattin galmeessun danda’amu 27](#_Toc24357921)

[7. Mirga Waraabbii fi Mirgoota Walfakkii 28](#_Toc24357922)

[(Copyright and Related Rights) 28](#_Toc24357923)

[7.1 Hojiiwwan eegumsi mirgi waraabbii taasifamuuf 29](#_Toc24357924)

[7.2. Hojiiwwan eegumsi mirga waraabbii hin godhamneef 30](#_Toc24357925)

[7.3. Haal-dureewwan galmeessa mirga waraabbiif barbaachisan 30](#_Toc24357926)

[7.4 Yeroo turtii eegumsa mirga waraabbii fi mirga wal-fakkii 31](#_Toc24357927)

[7.5. Karaa mirgi waraabbii fi mirgi wal-fakkii ittiin dabarfamuu danda’an 31](#_Toc24357928)

[7.6. Sarbama mirgaa mirgoota waraabbii fi wal-fakkii irratti raawwataman fi addabbii seeraa geessisuu danda’u. 32](#_Toc24357929)

[7.6.1 Gosoota Sarbinsa mirgoota waraabbii fi wal-fakkii 32](#_Toc24357930)

[7.6.2. Adabbii seeraa sarbinsi mirgoota waraabbii fi mirga wal-fakkii geessisuu. 32](#_Toc24357931)

[7.7 Galmeessa mirga waraabbii fi wal-fakkii fi kenninsa waraqaa ragaa abbuummaa 33](#_Toc24357932)

[7.8. Ramaddii Garee hojiiwwwan mirga waraabbii fi wal fakkii argachuu dandaa’anii 34](#_Toc24357933)

[7.9. Haala Kaffaltii tajaajila galmeessaa 34](#_Toc24357934)

1. Seensa

Abbaa Taayitaa Saayinsii fi Teekinooloojii Oromiyaa labsii qaama raawwachiftuu Mootummaa Naannoo Oromiyaa haaraa gurmeessuu fi aangoo fi gahee hojii isaanii murteessuuf bahee labsii lakk.242/2014 keeyyata 44 jalatti aangoo fi gaheen hojii kenname keessa lakk 2 fi 8 irratti aangoo fi gahee hojii Daarikiteerotti Qabeenyummaa Sammuu akka armaan gadii kanatti teechiseera. Lakk 2. Sosochiiwwan kalaqa saayinsiifi teknolojii naannicha keessatti taasifamu ol’aantummaan ni qindeessa; ni jajjabeessa; lakk 8. Hojii qabeenya sammuu naannicha keessatti gaggeeffamu sarbamni mirgaa irratti akka hin geenye ni to’ata; hubannoon hawaasaa akka cimuuf qaamolee dhimmi isaan ilaallatu waliin ni hojjata;

kan jedhu gahee isaa olaanaadha. Kana gidduu galleessa godhachu daayirekterri abbaa qabeenyummaa sammuu maanuwaalii abbaa qabeenyummaa kalaqa sammuu qopheeffachuun hojiilee adda addaa karoorfachuun hojii keessa galee jira.

Yeroo amma kana addunyaan keessa jirru guyyaadhaa guyyaatti argannoowwanii fi kalaqa saayinsiitiin saffisa hin eegamneen daraan guddachaa jirti. Biyyoonnii fi dhaabbileen diinagdee addunyaa kanaa to’achaa fi saffisaan badhaadhaa jiran, saayinsii, tekinooloojii fi kalaqaan warreen dursanidha. Gama biratiin immoo, warreen haala amaleeffatameen deemaa jiran garuu, qaroomina saayinsii fi teekinooloojii isaaniitiin kan caalaman, sadarkaa guddina diinagdee isaanii caalamaa, dadhabaa fi kufaa dhufuun haalli jiraachuu itti fufuu isaanii yaaddessaa ta’aa jira. Walumaagalatti biyyoonni qaroomina, kalaqaa, argannoowwan saayinsii fi teekinoloojii irratti dammaqan, haalli guddina diinagdee, hawwasummaa fi siyaasa isaanii fuulduratti furguggifamaa dhufuun addunyaa kana gara barbaadanitti oofuuf olaantummaa kallatti maraan qabataa jiru.

Hojiilee saayinsii fi teekinooloojii milkeessuu fi mul’ata akka biyyattis ta’e akka naannoo keenyattis qabatame jiru dhugoomsuuf sochiin saayinsii fi teekinooloojii akka mootummaatti xiyyeeffannoo argatee hojiitti senamee kana karaa guutuu ta’ee hojii kalaqaalee naannoo keenya keessatti argaman jajjaabbeessuun teekinooloojii biyya keessatti kalaqaman hawaasa bal’aaf ceesisuun hawaasa naannoo keenya jiruuf jireenya isaan akka foyyeeffatan gochuun daraan murteessadha. Haaluma kanaanis mootummaan naannoo keenyaa kana hubachuun hundeeffama ejensii kana keessatti hojiin daayirekteera kanaa hojiilee sosochii kalaqaalee naannoo keenya keessatti kalaqaman qindeessuun mirgi sarbamnisa akka irraa hin geenye ittisuun hawaasa naannoo keenya hubbannoo kalaqaaf qaban cimsuun gahee daraan olaanaa akka qabaatu aangoo fi gahee hojii ijoo Abbaa Taayitichaa yeroo tarreeffamu hojii Abbaa Taayitichaa akka ta’u tarreesse baasuun danda’ameera. Haaluma kanaan maanuwaalii Mirga uumee, Mallattoo Daldalaa, Wixinee Industirummaa fi Agarsiiftuuwwan Madda Ji’oogiraafii akka asiin gadii kanatti qopheessuun hojichi akka ittiin hogganamu taasifameera.

## 1.1. Aangoo fi Gahee Mana Hojichaa

ATSTO’n Manneen hojii Mootumma labsii 242/2014 jalatti aangoo fi gahee hojii qaamolee raawwachiiftuu Bulchiinsa Mootummaa Naannoo Oromyaa, bifa haaraan gurmeessuuf bahe keessaa isa tokko dha. Haaluma labsii kanaatiin aangoo fi gaheen hojii Abbaa Taayitichaa akka armaan gadiitti kennameefii jira.

1. Karoora qo’annoo misooma saayinsii, teknolojiifi qunnamtii fedhii misooma naannichaa bu’uura godhate ni qopheessa; yammuu mirkanaa’u hojiirra ni oolcha; mootummaadhaaf gorsa ni kenna;

2. Sosochiiwwan kalaqa saayinsiifi teknolojii naannicha keessatti taasifamu ol’aantummaan ni qindeessa; ni jajjabeessa; 86 | P a g e

3. Industiriwwan, Yunivarsiitoota, Dhaabbiilee Qo’annoofi Koolleejjota Teekinikaafi Ogummaa gidduutti hojii misooma saayinsiifi teknolojii irratti qindoominni akka uumamu ni qendeessa, hojiirra oolmaa isaas ni hordofa;

4. Teknolojiiwwan biyyoota alaa bu’aa qabeessa ta’an ni barbaada; akkaataa barbaachisummaa isaatiin gara biyyaatti ni galcha; ni madaqsa; teknolojiwwan biyya keessaa jajjabeessuun faayidaa diinagdee naannichaatiif akka oolu ni taasisa;

5. Fedhii misooma teknolojii naannichaa qorannoodhaan adda baasuun qaamolee dhimmi ilaalu waliin ta’uudhan akka guutamu ni hojjata;

6. Dhaabbilee misooma saayinsii, teknolojiifi qunnamtii (Paarkiin teknolojii, muuziyemii saayinsii, kaaffee saayinsii fi teknolojii, wiirtuu cehumsa teknolojii, wiirtuu teknolojii qunnamtiifi odeeffannoo hawaasa) naannichaa qaamolee dhimmi ilaallatu waliin ta’uudhaan akka hundeeffamu deegarsa ni taasisa; hojiirra oolmaa isaaniis ni to’ata.

7. Sochiiwwan saayinsiifi teknolojii naannicha keessatti gaggeeffamaniif deeggarsa maallaqaa, meeshaaleefi ogummaa ni taasisa; akka taasifamuuf haala ni mijeessa;

8. Hojii qabeenya sammuu naannicha keessatti gaggeeffamu sarbamni mirgaa irratti akka hin geenye ni to’ata; hubannoon hawaasaa akka cimuuf qaamolee dhimmi isaan ilaallatu waliin ni hojjata;

9. Hojiiwwan dhimmoota balaqqee (radiation) naannicha keessatti gaggeeffamu olaantummaadhaan ni to’ata; hojii irra oolmaa isaas ni hordofa;

10. Waldaalee ogummaa, dhaabbilee adda addaafi namoota dhuunfaa guddinaafi misooma saayinsiifi teknolojii naannichaatiif deeggarsa taasisan jajjabeessuuf sirna badhaasaafi jajjabeessituu ni diriirsa; hojiirra ni oolcha;

11. Hubannoofi beekumsa hawaasni naannichaa saayinsii, teknolojiifi qunnamtii irratti qabu akka cimuu fi babal’atu ni hojjata; dhaabbileefi ogeessota manneen hojii mootummaafi dhuunfaa keessatti sochii saayinsiifi teknolojii irratti hirmaachaa jiran dandeettiin isaanii akka cimu ni hojjata;

12. Qo’annoofi qorannoon saayinsii, teknolojiifi qunnamtii naannichatti gaggeeffamu bifa naamusa oggummaa eeggateen raawwatamuu isaa ni hordofa; boordii hojiiwwan kanneen olaantummaan hoogganu akka hundeeffamu ni taasisa; hanqinni naamusaa yoo qunnamu tarkaanfiiwwan seera qabeessa ta’an akka fudhataman ni taasisa;

13. Meeshaaleen tajaajilaafi bu’uuraaleen saayinsii, teknolojiifi qunnamtii naannicha keessatti hojiirra oolan yeroo yeroodhaan madaalamanii hojiirra ooluu isaanii ni hordofa; ni mirkaneessa; kanneen tajaajilaa ala ta’an akka maqfaman ni taasisa;

14. Istaandardii bittaa fi ittifayyadama meeshaalee teknolojii naannichaa ni qopheessa; hojiirra oolmaa isaa irratti deeggarsa ogummaa ni kennuu; ni hordofa; ni to’ata;

15. Hojiiwwan misooma bu’uuraalee qulqullinaa (madaallii mijatummaa, sirna safaraa, sadarkaa qulqullinaa fi amantaa argachiisuu) qaamolee dhimmi ilaalu waliin qindoominaan ni hojjata; hojiirra ooluu isaanii ni to’ata, ni hordofa;

16. Odeeffannoo saayinsii, teknolojiifi kalaqa walitti qabuu, qindeessuu, xiinxaluufi poortaalii irratti fe’uun tamsaasuudhaan hojiirra oolmaa isaa ni hordofa; ni to’ata;

17. Hojiiwwan bu’uuraalee teknolojii qunnamtii odeeffannootiin walqabataniifi manneen hojii mootummaa keessatti hojjataman olaantummaan ni qorata; ni hayyama; ni qindeessa; ni hojjata; hojiirra oolmaa isaa ni hordofa;

18. Sochii neetworkii manneen barnootaa irratti ni hojjata; suphaa meeshaalee teknolojii qunnamtii odeeffannoo manneen barnootaa ni raawwata; iskuulneetii irratti deeggarsa ogummaa fi teeknikaa ni kenna; hojiirra oolmaa isaa ni to’ata;

19. Misooma teknolojii qunnamtii odeeffannoo naannicha keessatti hojjatamuuf kan gargaaru mosaajii (software) ni qopheessa; akka qophaa’u ni taasisa; kanneen qophaa’aniif sadarkaa hojii jibaajii (hardware)fi mosaajii (software) ni baasa; qulqullina, nageenyummaafi amansiisummaan odeeffannoo kan eegame ta’uu isaa ni mirkaneesa; ni hordofa;

20. Manneen hojii mootummaa neetworkiidhaan akka walqunnamaniifi siistamni kompiitaraa akka qophaa’uuf hojiiwwan barbaachisan ni hojjata;

21. Humna namaa teknolojii qunnamtii odeeffannootti fayyadamuu, hojjachuufi suphuu danda’u horachuuf qaamolee dhimmi ilaalatu waliin ni hojjata; ragaa gahumsaa ni kenna; hojiirra oolmaa isaa ni hordofa;

22. Tajaajila telekoominikeeshinii naannicha keessatti kennamuun ummatni tajaajila gahumsa qabu akka argatu ni hordofa; qaama dhimmi ilaalu waliin ni hojjata;

23. Sirna odeeffannoo dhaabbilee mootummaa ijaaruufi qindeessuu keessatti maqaa doomeenii ni ramada; teessoo ni galmeessa; poortaalii naannoo irratti ol kaa’uudhaan ni to’ata;

24. Sistemootni bu’uuraafi tajaajilootni kenniinsa tajaajila ummataa irratti xiyyeeffatan kompiitaraan kan deeggaraman akka ta’aniifi sadarkaa sadarkadhaan kallattiidhaan fayyadamtootaaf haala tajaajila kennuu itti danda’an mijaa’uu isaanii ni mirkaneessa;

25. Marsariitiifi appilikeeshinootni kompiitaraa hojiirra ooluu danda’an teeknikaafi hojimaataatiin qindoomina kan qabaniifi kan wal-siman ta’uu isaanii ni mirkaneessa;

26. Hojiiwwan saayinsii, teknolojiifi kalaqaa irratti qaamolee adda addaa biyya keessaafi alaa waliin hariiroo hojii uumuun ni hojjata.

## 1.2. Aangoo Fi Gahee Hojii Daayirektoreetii Abbaa Qabeenyummaa Sammuu

ATSTO’n labsii qaama raawwachiftuu mootummaa naannoo oromiyaa haaraa gurmeessuu fi aangoo fi gahee hojii isaanii murteessuuf bahee labsii **lakk.242/2014 keeyyata 44** jalatti aangoo fi gaheen hojii kenname keessa **lakk 2 fi 8** irratti aangoo fi gahee hojii daarikiteera abbaa qabeenyummaa kalaqa sammuu fi hordoffii akka armaan gadii kanatti teechiseera.

1. Sosochiiwwan kalaqa saayinsii fi teeknooloojii naannicha keessatti taasifamu

Ol’aantummaan ni qindeessa; ni jajjabeessa;

 2. Hojii qabeenya sammuu naannicha keessatti gaggeeffamu sarbamni mirgaa irratti akka hin geenye ni to’ata; hubannoon hawaasaa akka cimuuf qaamolee dhimmi isaan ilaallatu waliin ni hojjata ;

## Ergama, Mul’ataa Fi Dudhaalee Mana Hojichaa

* + - * 1. **Ergama/Mission**

Hojiiwwan saayinsii fi tekinooloojii naannichaa ol’aantummaan hoogganuu fi deeggaruun misooma naannichaa ariifachiisuu.

* + - * 1. **Mul’ata/Vision**

Bara 2022 tti ummata teekinoloojiin ammayyaa’e arguudha.

* + - * 1. **Duudhaalee/Values**
* Yeroo hunda barachuu
* Gareen hojjechuu
* Kalaqa jajjabeessuu
* Yaada saayinsawaan hoogganamuu
* Gahumsa ol’aanaaf hojjechuu

Teekinoloojiiwwan bu’a qabeessa ta’an kanneen biyya keessaa kunuunsuu fi guddisuun kan biyya alaatti kalaqaman immoo barbaaduu, filachuu fi gara biyyaatti galchuun maammileessuun gara dhaabbilee oomishaa fi tajaajilaatti ceesisuun naannicha keessatti oomishaa fi oomishtummaan dabalee hiyyumaa hir’isuun guddina dinagdee arifataa fi itti fufinsa qabu mirkaneessuu.

## 1.4. Kaayyoo Maanuwaalichaa

Kaayyoon ijoon maanuwaalii kanaa, hojii abbaa qabeenyumma sammuu cimaa fi amansiisaa ta’e naannoo keenya keessatti mirkaaneessuuf akkasumas abbootii kalaqaa fi hawaasa naannoo keenyaa fayyadamaa gochuuf hojii kalaqaa adda addaa jajjabbeessuu fi aadaa kalaqa naannoo keenyaa babballisuun Oromiyaa nannoo kalaqaan badhaate taasisuudha.

## 1.5. Barbaachiisummaa Maanuwaalichaa

Hojii abbaa qabbeeyyummaa sammuu hojii irra olchuuf, maanuwaalii hojii qopheessuun ittiin hoogganamuun daraan murteessaadha. Aadaa hojii kalaqaa fi mirga kalaqni tokko argachuu qabu argamsiisuuf adeemsa keessa darbuu qabu dabarsuuf maanuwaaliin hojii kun barbaachisaadha. Maanuwaalii kanaanis hojii toora kanaa harcaatii tokko malee akka raawwatamuf aangoo fi gahee hojii ejensichaa fayyadamuun mul’ata ejensii keenyaa fi itti fayyadamummaa uummataa toora abbaa qabbenyummaa sammuu irraatti qaban mirkaneessuun waan danda’amuuf maanuwaaliin kun barbaachisaa ta’ee argameera.

#  Abbaa Qabeenyummaa sammuu

## 2.1. Maalummaa/ Hiika Qabeenyumma Sammuu (Intellectual Property)

Qabeenyummaa sammuu jechuun hojiiwwaan qabeenya sammuu dhala namaatiin kalaqaman kan ilaallatu yommuu ta’u qabeenyi kalaqaa sammuun kalaqame kun akkuma qabeenya meeshaa kamiyyuu sirni qabenyummaa isaa abbaa kalaqeef qabeenya kalaqa sammuu ta’uudhan ittiin kan beekamudha. Qabeenyii sammuu kun akkatuma kalaqameen jechuunis yoo dhunfaadhaan kalaqamee qabeenya dhunfaa ta’un yoo gareedhan kalaqaee qabeenya garee qabeenya kana kalaqee ta’un beekamtiin qabeenyummaa ni kennamaaf.

## 2.2. Mirgoota Qabeenya Kalaqa Sammuu (Intellectual Property Rights)

Mirgoota qabeenya kalaqa sammuu jechuun mirgoota qabeenya kalaqa sammuuf mirga qabeenya sammuu isaa irratti kennamuuf jechuu dha. Abbaan kalaqaa mirga guutuu kalaqa isaa irratti qaba jedhuu dha. Mirgi qabeenya sammuu akkuma qabeenyoota kamiyyuu abbotii mirgaa abbaa kalaqa sammuuf keennamun abbaan kalaqaa waan argachuu qabu argachuun kalaqa isaa faayidaa hawaasaaf olchuun hawaasa biyya tokkoo akkasumas naannoo tokkoo fayyaduun guddina biyya tokkoo mirkanneessu dha.

Faayidaan abbaa qabeenyummaa sammuu akka seenaatti yeroo jalqabaatiif beekamtii kan argate eegumsa qabeenya industirummaa kan ilaallatu waliigaltee Paaris bara 1883 A.L.A kan mallatteefame eegumsa hog-barruu fi kalaqaa kana ilaallate waliigaltee Barn bara 1886 A.L.A mallatteefamee hordofeeti. Walii galteewwan kunneen DHAQSAtiin kan bulan dha. Mirgi kunis isaanif akka kennamu kan godhu keessaa akka sababaatti kan dhiyaatu, kalaqa argame maddisiisuudhaaf abbaan kalaqaa dandeettii/beekumsa, yeroo fi mallaqa isaa aarsaa gochuudhaan bu’awwaan kalaqaan argaman dadhabbii hedduu booda argatan waan ta’aniifidha. Akka biyya keenyatti eegumsi abbaa qabeenya sammuu beekamtii kan argate akka heera mootummaa feederalaa diimookiratawaa Itiyoophiyaatti bara 1994tt bahe keeyyata 51(19) fi 77(5) mootummaan feederalaa eegumsa mirga paatentii fi mirga waraabbiif ni taasisa kan jedhudha. Mirgoota abbaan qabeenya sammuu argatan keessa muraasni:-

1. Guyyaa kalaqni galma’e irraa eegalee eegumsii guutuu ta’e karaa qaama waliigaltee raawwatteen eegumsi ni godhama;
2. Kalaqni kalaqame karaa abbaa kalaqaatiin hawaasaaf tajaajila ni keenna.
3. Kalaqa kalaqame baay’isuudhaan abbaan qabeenyaa gabaaf dhiyeeffachuu ni danda’a;
4. Abbaan kalaqa isaa karaa seera biyya tokkoof bahe eeguun kalaqa isaa kireeffachuu ni danda’a.
5. Kalaqni kalaqame eeyyama abbaa kalaqaa malee guutummaa guutuutti yookiin bakka muraasa isaa baay’isuun, jijjiiruun, gurguruu fi faayidaa biroof olchuun hin danda’amu waan ta’eef abbaan kalaqaa kalaqa isaa irratti mirga guutuu qaba;

## 2.3. Dirqama Abbaa Qabeenya Sammuu

Abbaan qabeenya sammuu akkuma mirgoota hedduu qabu, dirqamoota hedduus ni qabaata. Dirqamni abbaa qabeenyaa kunis qaama mootummaa bakka bu’uun kan hordofamu ta’ee, abbaan qabeenya sammuu yeroo hunda kan rawwachuu qaban keessaa muraasni akka armaan gadiitti tarreeffameera:-

1. Kalaqni kalaqame tokko yeruma kalaqametti qaama dhimmi ilaalatuf dhiyaatee abbaan qabeenyummaa itti gaafatamuu qaba;
2. Abbaan kalaqaa kalaqni isaa kan biroo irraa adda ta’uu isaa sirriitti qulqulleeffachuun kalaqni kun kan isaa ta’u isaaf ragaa quubsaa ta’e dhiyeeffachuuf dirqama qaba;
3. Abbaan kalaqaa kalaqni kalaqame bu’aa hawaasaaf akka oolu gochuudhaaf dirqama qaba;
4. Abbaan kalaqaa kalaqa isaa kan ibsu karaa guutuu fi ifa ta’een maanuwaalii waa’ee kalaqa isaa ibsu seeraan qopheessuun qaama dhimmi ilallatuuf dhiyeessuuf dirqama qaba;
5. Abbaan kalaqaa yeroo kalaqa kana galmeessisuuf dhuufus ta’e waggaa waggaan kaffaltii kalaqa kanaaf barbaachisu mootummaadhaaf yeroon kaffaluuf dirqama guutuu ta’e kan qabatudha.

## 2.4. Barbaachisumma Qabeenya Sammuutiif Eegumsa Gochuu fi Hawaasatti

##  Beeksisuu

##

Qabeenya sammuuf eegumsa barbaachiisu gochuun guddina saayinsii fi teekinooloojii biyya tokkoo keessatti qooda olaanaa qaba. Akka biyya keenyaattis ta’e akka naannoo keenyatti sirni eegumsa kalaqa sammuuf godhamu seeraan diriiree hojii irra sadarkaa barbaadamu irra gahee kan argamu miti. Kun immoo sadarkaan kalaqa naannoo keenyaas ta’e kan biyya keenyaa gadaanaa akka ta’u taasiseera. Garuu, qabeenya sammuuf eegumsa gochuun guddina hawaasa biyya tokkoo itti fufsiis ta’e abbootii kalaqaa biyya tokko jajjabeessuun abbaa qabeenyaa gochuun omishaa fi omishtummaa karaa saayinsii fi teekinooloojiitiin guddisuuf barbaachisaadha. Kalaqni kalaqamu kamiyuu hawaasa giddu-galleessa kan godhatu waan ta’eef eegumsa gochuufis ta’e kalaqicha irraas fayyadamaa gochuuf hawaasatti beeksiisuun baay’ee murteessaadha. Kalaqa sammuu tokko hojii irraa olchuuf hubannoo hawaasni kalaqa saanaaf qabu cimsuun baay’ee barbaachisaa ta’a. Isaanis:-

1. Eegumsi seeraa hojiiwwaan kalaqaatiif godhamu hojiiwwan qo’annoo fi kalaqa itti aanu adeemsisamuuf gaarii waan ta’ee fi kun immoo sirna argannoo haaraa kan guddisu tahuu isaa;
2. Eegumsi qabeenya kalaqa sammuu fi hojii damee kanaa uummatatti beeksisuun guddina hawaas-dinagdee biyyaa mirkaneessuudhaan gahee isaa waan bahuu fi carraa hojii uumuudhaan industirii babal’isuudhaan, walumaagalatti haala jireenya lammiiwwanii sadarkaa fooyya’e irra akka ga’u kan godhu ta’uu isaa;
3. Biyyootni lakkoofsa sirna qabeenya kalaqa sammuu uumaniin dameen kun guddina dinagdeetiif meeshaa misoomaa isa ijoo ta’uu isaa;
4. Sirni qabeenya kalaqa sammuu cimaa fi haqa qabbeessi abbootii qabeenyaa kalaqa sammuu fi ummata fayyadamaa biratti fayyadamummaa olaanaa kan mirkaneessuu ta’uu isaa;
5. Kalaqni kalaqame seeraan hojii irraa ooluun abbaan kalaqaas fayyaadamma ta’uuf baay’ee barbaachiisaadha.

## 2.5. Akkaataa Lammiin Hundi Sirna Qabeenya Sammuu Irraa Fayyadamaa

##  Ta’uu Danda’u

Argannoon tokko yeroo argamu qamoolee garaagaraatuu irraa fayyadamoo ta’uu danda’a. Qamooleen fayyadamoo ta’an kunis akkaataa heera fi seera argannoo tokkoof bahee jiru guutuu yoo danda’edha. Kanaafuu qamni argannoo argate seera eeguun kaffaltii isa irraa eegamu guutuun hawaasa bal’aa fayyadamoo yeroo taasisu bu’a isarraa argameen fayyadamaa ta’a jechuudha. Hawaasni bal’aan immoo sarbaminsa mirgaa arganno haaraa tokko irraa akka hin geenye eeguun argannoo argame kunuunsuun waan irraa barbaadamu guutuun argannicha fayyadamuun jiruuf jireenya isaanii foyyeeffachuu ni danda’u. Walumaagalatti:-

1. Maxxansitoonni fiilmii, waraabdotni sagalee, abboottiin sooftiweerii fi kanneen biro abbaa doolaara biloyoonota hedduu ta’u kan danda’an eegumsi mirga waraabbii (copy right) fi mirgi uumee (patent right) cimaan waan jirateef qofadha.
2. Fayyadamtootni oomishootaa fi tajaajilawwaan barbaadamu adda baasuu kan isaan dandeessisu sirnoota eegumsa mallattoo daldalaa fi kabachiisa mirga biyyaalessaa fi guutuu addunyaa osoo hin jiraanne oomishootaa fi tajaajilawwaan walfakkaatanii dhihaataniin gowwoomfamuu fi rakkoowwan hedduu kanneen biroos ni mudatu ture.
3. Ademsa oomishoota bitachuutiinis oomishootaa fi tajaajiltoota irratti gowwomfamuu /dadhabbii tokko malee bittaa fi gurgurticha raawwachuu isaan dandeesisa.
4. Hojiiwwaan kalaqaa mirga uumee (patent) argachuun eegumsi godhamuu isaatiin jajjabeessituuwwan godhamuu qaban qofti hojiiwwaan qo’annoo itti aanu guddisuu hin danda’an. Hojiiwwaan kalaqaa fooyya’an itti fufiinsaan guddisuun, aadaa kalaqa naannoo jajjabbeessuun, uummata fayyadamaa oomishoota garaagaraa taasisuun adeemsa fooyya’iinsa jireenyaa irratti sadarkaa guutuu addunyaatti galmaa gaarii ni qabata.

## 2.6. Gosoota Abbaa Qabeenyummaa Sammuu

Abbaa Qabeenyummaa sammuu kutaalee gurguddoo lamatti qoodamu. Isaanis:-

1. Qabeenya industirummaa (industrial property)
2. Mirgoota waraabbii fi walfakkii (copyright and related rights)

###  I . Qabeenya Industirummaa (Industrial Property)

Gosti qabeenya industirummaa sammuu kun kutaalee afur of keessaatti qabata kunneenis:-

1. Mirga Uumee(Patent Right)
2. Mallattoo Daldalaa(Trademark)
3. Wixinee Industirummaa(Industrial Design)
4. Agarsiiftuuwwan Madda Ji’oogiraafii(Geographical Indication)

## II .Mirgoota waraabbii fi walfakkii (copyright and related rights)

Gosoota mirga warrabbii fi wal-fakkii (copyright & related right) kun kutaalee hedduu of keessaatti qabata kunneenis:-

* Fakkii(image/imagery),
* Asoosama(novels),
* Walaloo(poems),
* Xabachuu (plays),
* Fiilimii(films),
* Muuziqaa(music),
* Kitaaboota(books),
* Gosoota fakkii kaasu kanneen akka:-

 -Suura kaasu (drawings),

 - Fakkii/dandeetti halluu didu (paintings),

 - Suuraa (photographs),

 - Ogummaa dhagaa, mukaafi wantoota fafakkaatan irraa suuraa garaagaraa

 tolchuu (sculptures) fi

* Ogummaa dizzaayinnii jaarmaalee(gamoo),
* Arkiteekcherii fi kkf kanneen gosoota mirga warrabbii fi mirga wal-fakkii jechuun ni danda’ama.

#  3. Mirga Uumee (Patent Right)

## 3.1. Maalummaa Mirga Uumee

 Mirga uumee (patent right) jechuun mirga seeraan argannoo haaraadhaaf yookiin argannoo duran jiru irratti foyyee’insa godhame karaa dhaabbata mootummaa qaama dhimmi kun ilaalatuun eegumsa mirga abbaa kalaqa sammuuf godhamu jechuudha. Kana malees, paatentiii jechuun hojii kalaqa sammuu haaraa tokkoof mirga kophaa abbummaa hojii kalaqaa amala tekiniikaa tokko qabu irraa kan jiraatuu dha. Akkasumas, mirgi paatentii oomisha tokko fakkeenyaaf maashinaa yookiin haala adeemsa oomishaa kennamuu kan danda’u yemmuu ta’uu kalaqichis rakkoo teekinikaa tokkoof furmaata kan argamsiisuu daanda’u ta’uutuu irra jiraata. Dabalaatanis, akka DHAQSAtti kalaqa sammuu tokko wantoonni paateentii fi paatentii ala godhaan ulaagaalee mata isaa ni qabata. Walumaagalatti, paateentii jechuun mirga seeraan eegumsa/ittisa argannoo haaraadhaf godhamu jechuudha. Kana malees paateentii jechuun mirga seeraan ragaa abbummaa kan waan ofiin uuman tokko irratti mirga itti faayyadamu, mirga gurgurruu fi mirga baay’isuun raabsuu abbaa argannoo haaraa tokkoof keennamu jedhuudha.

## 3.2. Barbaachisummaa Mirga Uumee

Akka addunyaatti kalaqni tokko kalaqa ta’ee faayidaa hawaasaaf kennuuf mirga uumee kalaqaaf kennamu qabaachun abbaa kalaqaaf daraan murteessaa dha. Kalaqni tokko paatentii hin qabu yoo ta’e eegumsa waan hin qabneef abbaan kalaqa sammuu faayidaa irraa argachuu qabu hin argatu, kun immoo aadaan kalaqa kalaquu akka quucaru taasisa. Kalaqni guddina lammii biyya tokkoof daraan murteessaa waan ta’eef sirna hojimata paatentii diriirsuun baay’ee barbaachisaa dha.

## 3.3. Gosoota Mirga Uumee/Paatentii

## Mirga Uumee/Paatentii

Mirgi uumee (patent) ‘n gosoota mirgoota industirii keessaa tokko yoo ta’u mirga namni ykn qaamni tokko dhuunfaa isaatti kalaqa akka sadarkaa Addunyaatti haaraa ta’e tokko galmeessifachuun argatu jechuudha.kalaqni paatentiin eegumsi ta’uufis rakkoo hawwaasa keessa jiru tokko qabatamaan furuu kan danda’uu fi oomishaa fi adeemsa oomishaa irratti kan xiyyeeffatu dha.haala qabatamaa biyya keenyaan mirgi paatiin kan kennamu Waggaa 15 yoo ta’u baarbaachisumaa isaa irratti hundaa’uun waggaa 5 f itti fufee haaromsamuu ni danda’a.

## Mirga Itti Fayyadamummaa moodelaa (Patent for Utility Model)

Mirgi paatentii akkanaa kan kennamu kalaqoota xixiqqoo akka biyyaatti ce’umsa tekinoolojii mirkaneessuufi aadaa kalaqaa uummata keessatti dagaagsuuf yoo ta’u, tekinoolojjiiwwan haala kanaan eegumsa argatanis qabatamaan hojiirra oluu kanneen dandaa’ani dha. Dabalataanis haarummaan (Novelity)’n kalaqoota kanaa dirqama kan hin taanee fi maadaalliin haarummaa isaaniis akka biyyaatti kan ta’u dha. Yeroon turtii eegumsa mirga itti fayyadama Moodelaa waggaa 5 yoo ta’u hojiirra oolmaa isaa irratti hundaa’uun waggaa 5f dabalataan eegumsi godhamuufii danda’a.

## Mirga Tekinoolojjiiwwan alaa galchuun Eegumsa argachuu

## (Patent of Introduction)

Tekinoolojjiiwwan haala kanaan eegumsi taasifamuuf kanneen biyya alatti kalaqamanii yeroon eegumsa isaanii hin xummuramne gara biyyaatti galchuun eggumsi akka taasifamuuf kannneen dhiyaatani dha.Yeroon turtii eegumsa isaas Eyyamni paatentii erga kannamee waggaa 3 booda hojiirra oolmaa tekinoolojichaa fi kaffaaltii isarra barbadamu kaffaluu abbaa kalaqaa irratti hundaa’uun hanga waggaa 10 haaromsamuun eegumsi ta’uufii ni danda’a.

## 3.4. Qaama Mirga Uumee Kennu

Biyyonni adda addaa kalaqa kalaqameef mirga uumee fi eegumsa barbaachisu gochuuf qaama mootummaa bakka bu’ee dhimma kana hordofu kan mataa isaanii ni qabaatu. Akka biyya keenyaattis Waajjirri AQSI (Abbaa Qabeenyummaa Sammuu Itoophiyaa) kalaqoota ulaagaa guutanii kalaqamaniif mirga uumee (patent right) ni kenna. Dabalataanis haala qabatamaa biyya keenyaan naannoleen ejensii saayinsii fi teekinoloojii hundeeffatanii qaban abbummaan kalaqa naannoo isaanii hordofuu fi sarbinsi mirgaa akka irra hin geenye abbummaan ni to’atu. Sosochiiwwaan kalaqa naannoo isaaniis abbummaan hordofuun hojii irra olmaa isaanifis haala ni mijeessu.

## 3.5 Ulaagaalee Mirga Uumee Argamsiisan

Kalaqni kalaqame mirga Uumee (patent right) argachuu fi dhabuuf uulaagaaleen murteessan:-

* Haarummaa(Novelty)
* Gahumsa kalaqummaa (inventive step)
* Hojii irra oolmaa industirummaa (Industrial applicability)
* Kalaqicha hawaasaf ifa gochuu (Disclosure)

### Haarummaa (Novelty)

Haarummaa ta’uun kalaqa tokkoo uulaagaa itti mirga uumee (Patentii) argachisuuf kalaqni qabu keessaa isa ijoodha. Haarummaa jechuun kalaqni kalaqame tokko akka biyya keenyattis ta’e akka kutaa addunyaa kamittuu maxxansa qabatamaan mul’atuun, afaaniinis ta’e faayidaa irra oolchuudhaan ykn karaa kan biroo kamiinuu wanta uummataaf hin ibsamne ta’uu qaba. Kalaqni akkasii kalaqamee qaama dhimmi ilaalatuuf iyyannoon yoo dhiyaatu, qaama dhimmi ilaallatuun erga sakatta’amee booda kalaqa haaraa yoo ta’e abbaa kalaqaaf galma’ee mirga uumee itti argata jechuudha.

### Gahumsa kalaqummaa (inventive step)

Kalaqni tokko gahumsa kalaqummaa qaba kan jedhamu damee sanaan nama beekumsa yartuu qabuuf ifa kan hin taane yoo ta’edha. Kana jechuun kalaqni kalaqame haaraa ta’u isaa irraa kan ka’e nama hubannoo xiqqoo waa’ee kalaqaa hin qabne hundaaf ifa ta’ee akka salphatti hubatamu hin qabu. Kalaqa jechuun kan namni biroo hin argine arguun hawaasaaf tajaajiila irraa olchuu jechuudha. Kanaafuu, kalaqni tokko kalaqa haaraa ta’ee mirga uumee argachuuf kalaqa namni hundi beekuu danda’u ta’uu hin qabatu.

### Hojii irra oolmaa industirummaa (Industrial applicability)

Kalaqni kalaqame tokko hojii kam keessa seenee bu’aa hawaasa tokkoof ni buusa yoo ta’e, hojii irraa oolmaa industirumma qaba jechuun ni danda’ama. Kalaqichi hojii irra oolmaa industirummaa akka qabutti kan lakkawamu ogummaa harkaatiin, industiriidhaan, qonnaan, misooma qurxummii fi tajaajila hawaasummaatiin yemmuu hojjatamu ykn faayida irra ooluu yemmuu danda’u dha. Kalaqni tokko hojii irra olmaa industirummaa qabaatee guddina hawaasa biyya tokkoo daraan foyyessuu yoo danda’e, mirga paatentii argachuuf carraa olaanaa qabaata.

### Kalaqicha hawaasaf ifa gochuu (Disclosure)

Kutaa kana keessatti wanti sirriitti ilaalamuu qabu, abbaan qabeenya kalaqa haaraa yeroo gara qaama mootummaa bakka bu’un kalaqasaaf mirga paatentii kennu argachuuf iyyaata fidee dhufu, ragaa waa’ee kalaqa isaa ibsu jechuunis namni akka salphaatti waa’ee kalaqicha hubbachuun gara hojiitti hiiksisuu kan danda’u samuuda maanuwaalii isaa qopheessee dhiyeessuu qaba. Kana malees, kalaqa kalaqame tokkoof maanuwaaliin waa’ee kalaqa sanaa guutumaan guutuutti ibsu abbaa qabeenya kalaqa sammuu kanaan qophaa’ee qaama kalaqa kanatti faayyadamu hundaaf ifa taasifamuun dhiyaachuu qaba.

##  3.6. Dhimmota Mirga Uumee Dhorkisiisuu danda’an.

Akka labsii DHAQSA baasetti kalaqni kalaqame ulaagaa kaa’ame yoo guute mirga paatentii argachuu danda’a akkuma jedhu, dhimmootni kalaqni tokko mirga uumee akka hin argamne godhanis adda ba’anii beekamuu qabu. Isaan keessaa muraasni akka armaan gadiitti tarreeffamaniiru:-

1. Akkaataa haala qabatamaa biyyattiin dhimmoota amantii uummataa waliin hojiiwwaan walitti bu’an irratti mirgi paatentii kennamuufii dhiisuu ni danda’a.
2. Kalaqni kalaqame aadaa fi eenyummaa hawaasa biyyatiitti yoo kan bu’u ta’e mirga paatentii argachuu dhiisuu danda’a.
3. Kanatti dabaluudhaan yaadawwaan wixinee, maaloota qindeessuu, sanyiiwwaan biqiltuuwwaanii ykn beeyladootaa wantoonni uumamaan argaman (natural substances) maaloota daldalaa (Business methods) fi maaloota waldhaansaaf (medical treatment medhod) mirgi uumee hin kennamuuf.
4. Kalaqni kalaqame haarummaan, gahumsii fi hojii irra olmaan isaa industirummaa hin guutu yoo ta’e mirgi uumee keennamuu dhiisuu danda’a.
5. Ragaan kalaqicha waliin wal qabatu seeraan guutee dhiyyaachuu yoo baate mirgi uumee hin kennamu.
6. Akkaataa seeraa dhaabbata qabeenya kalaqa sammuu addunyaatiin murta’etti abbaan kaffaltii paatentiif murtaa’e hin kanfalamu yoo ta’e mirgi paatentichaa eegamu dhiisu ni danda’a.

## 3.7. Akkaataa Kenniinsa Mirga Uumee

Kalaqni tokko erga kalaqamee booda abbaan kalaqaa mirga paatentii argachuuf foormii iyyaanna kalaqa sammuu qaama mootummaa bakka bu’e eeyyamma kana kennuu danda’u bira deemuumun iyyaanna isaa ni dhiyeeffata. Erga iyyannaan dhiyyaatee booda kalaqni kalaqamee ulaagaalee paatentii kennisiisu guutuu fi dhiisuun isaa ni qoratama. Kana booda mirgi paatentii kalaqa haarawwaaf ni kennama. Akka biyya keenyatti iyyanni kun waajjira qabeenya kalaqa sammuu Itiyoophiyaatiif dhiyaachuun karaa waajjira kana eeyyamni mirga uumee abbaa qabeenya kalaqa sammuuttin kennama. Mirgi waajjira kanaan abbaa kalaqaaf kenname yoo kalaqni kun seeraan akka ulaagaa paatentiitti hojii irra hin olu ta’ee fi abbaan kalaqaa kun kaffaaltii irraa barbaadamu yeroo barbaadamutti kaffaluu baate akka mirga isaatti fayyadamuu dhiisetti lakkaa’amee kalaqichi kan hawaasaa (public domain) ta’a.

## 3.8. Mirgoota Abbaa Kalaqa

Kalaqni tokko erga kalaqamee qaama kalaqa kanaaf beekamtii seeraa kennu irraa mirgoota hedduu ni argata. Mirgonni kunis turti eegumsa kalaqa tokkoof akka addunyaatti murtaa’ee kenname keessatti kan argachu qabu malee waggaan eeyyama mirga uumee erga xummuramee booda mirgi kun abbaa kalaqa kanaaf hin eegamu. Kana jechuun immoo qabeenyummaan kalaqa yeroo eegumsa isaa xummuratee kan hawaasaa (public domain) ta’a jechuudha. Wanti sirritti hubatamu qabu garuu, abbaan kalaqa sammuu tokko mirga isaa eegsifachuuf dirqama isarraa eegamu hunda akkaataa ulaagaa Abbaa qabeenyummaa sammuu addunyaa guuttatee yoo jiraate qofadha. Akka seera dhaabbata qabeenya kalaqa sammuu adunyaatti, Abbaan kalaqa sammuu mirgoota armaan gadii ni qabaata. Isaanis:-

1. Heeyyama hojii kalaqichaa gabaa irraa oolchuun fayyadamuun, raabsuun, gurguruu , qaama biroof dabarsuu fi kkf;
2. Qaamoleen sadaffaa hojicha akka fayyadaman heeyyamuu ykn waliigaltee heeyyama kennuu;
3. Namoota hojii kalaqichaa fayyadamuu danda’anii fi hin dandeenye murteessuu;
4. Abbaan kalaqaa kalaqa isaa karaa seera biyya tokkoo eeguun bifa garaagaraatti itti fayyadamuuf mirga guutuu qaba.

## 3.9. Adeemsa Galmee kalaqni Mirga Uumee itti argatu

Kalaqni tokko kalaqamee yeroo mirga uumee argachuf dhufu adeemsa isaa keessa darbuu ni qabaata. Adeemsi galmee kun akka armaan gadiitti ibsamera.

**Paatentii**

Iyyaata mirga uumee

Sakkata’u seera qabeessummaa (formality)

Sakkata’u haala hojii

Mirga abbaa qabeenyumma kennuu

Maxxansa

Fig. 1. Adeemsa galmee paatentii kalaqni tokko keessa darbu

* **Iyyata mirga uumee**

Iyyaata paatentiif namni dhunfaanis ta’e gareedhaan dhaabbiileen gara garaa dhiyyeeffachuuf unka dhaabbannii iyyata itti dhiyeeffatan qopheesseen guutuun ni dhiyaata. Unka dhaabbanni mirga paatentii kennuun ala unka biraa guutanii yoo dhufan kan hin fudhatamne ta’uun sirriitti hubatamuu qaba.

* **Sakatta’insa seera qabeessummaa (formality)**

Mirga uumee argachuuf gara dhaabbatichaa abbaan kalaqaa akkuma iyyateen kanfaltii iyyataaf barbaachisu kaffaluu fi ragaaleen paatentichaaf dhiyaatan guutuu ta’uu fi dhiisuu iddoo itti adda baffanudha. Kutaa kana keessatti wanti sirriitti beekamu qabu ragaalee paatentii kanaaf dhiyaatan beekamtii ulaagaalee addunyaatti fudhatama qabuun dhiyyaachuu qabu. Ulaagaaleen mirga uumee waltawaa akka adunyaatti beekamu kutaalee gurguddoo afur kan qabu yoo ta’u, Kutaalee kana keessatti wantoota ibsamuu qaban samuudi isaa asii gaditti ibsamee jira.

1. Fuula Jalqabaa(front page)
2. Seenaa hojii kalaqaa (Background)
3. Ibsa ragaa guutuu(Description)
4. Murte mirgaa(Claim)

Kalaqni kalaqamee tokko mirga uumees argachu ta’e hojii irra oluuf maanuwaalii waa’ee dhimma kalaqa sanaa ibsu qabachuun dirqama. Abbaan kalaqa yeroo kalaqa haaraa kalaqu akkaata itti qaamni kalaqa sanatti fayyadamu beekuf formaatii kalaqiicha guutuu qopheessuuf dirqama ni qabata. Formaalittiin paatentii waltaawaa akka addunyaatti beekamu kutaalee gurguddoo afur qaba. Kutaalee kana keessatti wantoota ibsamu qaban samuudi isa asi gaditti ibsamee jira.

### *I. Fuula jalqabaa /Aguuggii (Front Page)*

Fuula kana irratti qabxiiwwaan gurggudoo armaan gadii argamuu qabu:-

* Maqaa fi Teessoo abbaa kalaqa
* Mata duree kalaqiicha
* Kalaqa kana eegsisuu kan danda’u maqaa kan dhaabbata Mootummaa ykn nama dhunfaa.
* Kalaqicha ilaalchisee ibsa gabaaba(Abstract)

Ibsa gabaabaa haala waliigala kalaqichaa dabalatee fi tooftawwan kalaqichi fayyadame bifa ifaa fi gabaabaa ta’een kutaa kana keessatti ibsamu. Akka barbaachisummaa isaani irratti hundaa’uun ibsi kun dizzaayinii kalaqicha ibsuus dabalatee mul’ifamuu ni danda’a. Wanti asi keessatti hubatamuu qabaatu, dizzaayyinii kalaqichaa ibsa gabaabatti aanee dhufu qaba. Waa’ee dizzaayyinii kalaqicha gabaabinaas ta’ee bal’inaan kutaa saddaffaa keessatti ibsama.

###  II. Seenaa Hojii Kalaqa (Background)

Qabiyyeewwan kutaa kana jalatti ibsamuu qaban:-

* Kalaqichaaf yaada ka’umsa kan ta’e maal kan jedhu ni ibsama.
* Kan dura kalaqa kana kan fakkatu kan ture yoo jiraate rakkoo inni qabuu fi kalaqani ammaa rakkoo maal akka furuu danda’u kutaa kana keessatti ibsama.
* Sanadoota garagaraa kalaqa kanaf fayyadaman kutaa kana keessatti ibsama (yoo barbaachise).

### Ibsa Guutuu kalaqichaa (Description)

Kutaa saddaffaa formaliitii/ maanuwaalii kalaqa keessatti ibsi ragaa guutuu fi kutaa itti waa’ee tooftaawwan fi malootni kalaqichaa guutummaa guutuutti ibsamu qabudha.

* Kalaqiicha ilaalchisee kanan dura kan hojjetame ragaa maloota /tooftaawwan gamagammuun ragaan argame kutaa kana keessatti ibsama.
* Kalaqichii rakkoolee inni furuu danda’u tooftaawwan isaa waliin kutaa kana keessatti ibsama.
* Kalaqichi yeroo hojii irra oolu rakkoolee inni furuu ragaadhaan kan deeggarame tarreessun ni ibsama. Dabalataanis, dizzaayinii (Design) kutaa Ibsa gabaabaa kalaqichaa (Abstruct) jalatti heeramanii turan bal’inaan kutaa kanatti ibsamu. Ibsii isaaniis ibsa gabaabaa kalaqicha (brief description of the diagram) fi ibsa gadi fageenyaan hojii kalaqichaa ibsu dandeessisu (detail description of the diagram) jedhamuun kutaa kana keessatti sirritti ibsamu qaba.

###  IV.Murtee Mirgaa (Claim)

Kutaa kana keessatti abbaan kalaqaa seeraan kan isaaf eegamuu qaban kalaqa/ argannoo kan isaa qofa kan ta’an tokko tokkoon tarreessuun akka eegamaniif kutaa keessatti ibsatu dha. Wanti sirritti hubatamuu qabu kalaqa isaa ta’ee wantoonni as keessatti hin tarreeffamne yookiin akka eegamuf hin gaafatamne gaafa nama dhunfaanis ta’e qaama kamiinu miidhaan irraa gahee seeraan gaafachuun hin danda’amu.

* Abbaan kalaqa eegumsi kan godhamuuf qabu argannoo kan isaa qofa ta’an tarreessuun kan ibsu kutaa itti adda baafatee ibsatu.
* Kutaa kana keessatti kan hin ibsamne kutaan kalaqicha kamuu eegumsi hin godhamuuf.

**Hub- 1.** Malootni kalaqichaa akka eegamaniif gaafataman kunneen bifa ifaa fi

 Gabaabinaa qabuun tokko tokkoon tarreeffamuu qabu.

Fkn :-Claim 1…….

 Claim 2…….

 Claim 3…….

1. **Sakatta’insa Haala Hojii**

Haali sakkata’insa hojii, iyyannoo dhiyyaate sana ulaagaalee paatentiidhaaf akka addunyaatti kaa’amaniin walqabuun kan mirkanaa’udha. Kalaqa paatentiif biiroo/ejensiidhaf dhiyaate kalaqaalee kanaan dura addunyaa gubbaa jiran waliin wal bira qabuun erga barbaadamanii bu’aa sakatta’insa kanaa irratti hundaa’uun argannichaaf mirgi uumee kennamuu fi dhiisuu ni danda’a. As keessatti wanti hubatamuu qabu yeroo kalaqa haaraaf mirgi uumee kennamu, qabxiilee seeraan akka eegamaniif abbaan kalaqaa gaaffii dhiyeesse qofaatuu eegamaaf. Yeroo miidhan irraa gahus, waan yeroo paatentii eeyyamsiisu dokumeenti/raga pateentiicha keessatti hin gaafanne yoo gaafate fudhatama hin qabu. Kanaafuu, abbootiin kalaqaa kalaqa haaraaf yeroo mirga paatentii argachuuf gaafatan wanti sirriitti beekuu qaban, mirga eegumsaa (claim right) seeraan adda baasuun ibsuun dhimma filannoo osoo hin taane dirqama abbaa kalaqa haaraa mirga paatentii gaafatuuti.

1. **Maxxansa**

Sadarkaa kanatti biiroon/ejensiin adeemsaalee armaan duraa hunda erga xummuree booda kalaqawwaan sakatta’insa keessa darban qaama sadaffaadhaaf waamicha mormii kalaqicha irraatti gaazixaa qabeenya kalaqa sammuu itiyoophiyaa jedhamu irratti guyyaa 60 erga qilleensa irra oolee booda mormiin hin jiru yoo ta’e, qaama iyyaanno dhiyeeffateef waraqaan ragaa abbaa qabeenyummaa kalaqichaaf kennamuun kalaqicha irratti mirgi uumee akka eegamuuf ni mirkanaa’aa jechuudha.

## 3.10. Kaffaltii Paatentiif Barbaachisu

Kalaqni tokko paatentii argachuufis ta’e erga paatentii argate kaffaltii waggaa ni qabaata. Kana jechuun kalaqani kalaqame akkaataa seera kaffaltii biyya kanaaf dhimma paatentii irraatti bahe karaa giddu galeessa godhateen ta’a. Kunuunsa paatentiichaaf godhamuuf jecha kaffaltii kun wagga waggaan ni kaffalama. Akkaata labsii lakk.123/1995 bahe ibsuttiabbaan kalaqaa kaffaltii waggaa mirga uumee isaa hin kaffalle, yeroon adabbii 10% waliin kaffaluu hanga ji’a jahaatti(6) tti erga kennameefii yoo itti fufuu dide,akka waan mirga isaa dhiiseetti lakkaa’amee kalaqichi kan hawaasaa (public domain) ta’ee lakka’ama. .

# Mallattoo Daldalaa (TradeMark)

## 4.1. Maalummaa Mallattoo Daldalaa.

Mallattoo daldalaa jechuun mallattoo mul’achuu danda’u ta’ee, oomisha ykn tajaajila nama tokkoo kan nama biraa irraa kan adda baasu dha. Mallattoon kunis; jechoota, dizaayinoota, qubeewwan, lakkoofsota, halluuwwan ykn boca oomishaa ykn saamsa isaa ykn gurmaa’ina (combination) kanneen hundaa ta’uu danda’a.

## 4.2. Ulaagaawwan Mallattoo Daldalaa Addunyaa (international)

1. Wal-xaxaa kan hin taane fi salphaatti adda baafachuuf kan dandeessisu(**simplicity**)
2. Kan hin dagatamnee fi salphamatti yaadatamuu kan danda’amu(**memorability**)
3. Yeroodhaan kan hin murtoofne(**timelessness**)
4. Haala hundattuu faayidaarra ooluu kan danda’u(**versatile**)
5. Galma isaa ga’uu kan danda’u(**appropraite**)

## 4.3. Faayidaawwan Mallattoo Daldalaa

Mallattoon daldalaa qaamolee garagaraatiif faayidaa garagaraa kenna. Isaanis:

1. **Nama ykn dhaabbata Oomishuuf**
* Maqaa gaarii fi beekamtii oomishtootaa ykn daldaltootaa eegsisuuf
* Gabaa bilisaa jajjabeessuu fi maamila harkisuuf
* Qaama 3ffaa hayyama abbaa mirgaa malee yoo itti fayyadame gaafachiisuuf
* Falmii mana murtii hin barbaachifne irraa of eeguuf
* Mirga dabarfachuuf, akkasumas galii dabalataa argachuuf
1. **Fayyadamtootaaf**
* Oomishaaf tajaajila beekaniif jaallatan dogongora maleetti salphamattii akka adda baafatan
* Rakkoo sababa oomishaatiin gahuuf eenyuun gaafachuu akka qabu beekuuf
* Dorgommii fayya qabeessa umamu keessatti oomisha qulqullina qabu argachuuf
1. **Biyyaaf**
* Gabaa amanamummaa qabu uumudhaan investmentii qajeelaa biyya alaa fi biyya keessaa akka dagaagu ni godha
* Diinagdeen biyyattii daldalaa fi industriidhaan akka dagaagu ni gargaara
* Dhiibbaa hojii manneen murtii fi poolisoota ni hir’isa

## 4.4. Mirga abbaan mallattoo daldalaa argatu

Mallattoon daldalaa tokko qaama mallattoo kanaaf beekamti seeraa kennu birattii galmaa’uu isaatiin mirgoota hedduu ni argata. Abbaan mallattoo daldalaa, oomisha ykn tajaajila isaa mallattoo daldalaa wajiin wal qabsiisee itti fayyadamuu ykn namni biraa akka itti fayyadamu mirga heeyyamuu ni qabaata. Mirga abbaa mallattoo daldalaa mallattoo isaa irratti qabu jechuun qaamni biroo mirga irratti kan hin qabne keessa muraasni akka armaan gadiitti tarreeffamaniiru:-

1. Mallattoo daldalaa ykn uummata dogongorsuu waan danda’u kammiyyuu mallattoo daldalichaan kan wal fakkaatu, oomishaale ykn tajaajiloota mallattoon daldalaa ittiin galmaa’een walqabatee haala uummata dogongorsuu danda’uun oomisha ykn tajaajila biraatiif akka itti hin fayyadamne,
2. Mallattoo daldalaa ykn waan mallattoo daldalaa fakkaatan sababa gahaa malee faayidaa abbichaa haala miidhuu danda’uun akka itti hin fayyadamne fi
3. Wantoonni kana fakkaatan akka hin raawwatnee mirga dhoorkuu argata.

## 4.5. Kanfalitii mallattoo daldalaaf Barbaachisu

Kaffaltii tajaajila mallattoo daldalaa waajjira abbaa qabeenyummaa sammuu Itoophiyaatti qaamni mallattoo daldalaa argachuuf kanfalamu;

|  |  |  |
| --- | --- | --- |
| **Lakk.** | **Gosa tajaajilaa** | **kaffaltii (birr)** |
| 1 | Iyyata galmee mallattoo daldalaa | 1750.00 |
| 2 | Fooyyessa Iyyata galmee mallattoo daldalaa | 350.00 |
| 3 | Faallessa galmee mallattoo daldalaa | 1500.00 |
| 4 | Registration Of Trade Mark/Galmee mallattoo daldalaa | 3000.00 |
| 5 | Iyyata haaromsa galmee mallattoo daldalaa | 1300.00 |
| 6 | Haaromsa galmee mallattoo daldalaa | 2200.00 |
| 7 | Iyyata fooyyessa galmee mallattoo daldalaa | 350.00 |
| 8 | Fooyyessa galmee mallattoo daldalaa | 360.00 |
| 9 | Bakka buusuu waraqaa raga galmee mallattoo daldalaa | 495.00 |
| 10 | Iyyata haqsiisuu (Cancellation Or Invalidation)galmee mallattoo daldalaa | 2600.00 |
| 11 | Galmee jijjiirraa(transfer) abbaa mallattoo daldalaa | 1300.00 |
| 12 | Galmee waligaltee hayyama mallattoo daldalaa | 1300.00 |
| 13 | Galmee haqsiisuu(Cancellation) waliigaltee hayyama mallattoo daldalaa | 450.00 |
| 14 | Qoqqoodama(divission) iyyata galmee mallattoo daldalaa(iyyata tokko tokkoof qoqqoodama keessaa argamuuf) | 350.00 |
| 15 | Walittii diigamuu (merger) galmee ykn iyyata mallattoo daldalaa (galmee ykn iyyata tokko tokkoof)  | 350.00 |
| 16 | Iyyata galmee bakka bu’aa(Agent) mallaattoo daldalaa | 315.00 |
| 17 | Gamaagama gahuumsa bakka bu’aa(agent) mallattoo daldalaa | 270.00 |
| 18 | Galmee bakka bu’aa (agent) mallattoo daldalaa | 1350.00 |
| 19 | Haaromsa galmee bakka bu’aa(agent) mallattoo daldalaa  | 1125.00 |
| 20 | Iyyaata yeroo murtaa’e(time limit) dheressuuf | 500.00 |
| 21 | Mallattoolee daldalaa galmaa’an barbaaduuf | 450.00 |
| 22 | Kuusaa fi ragaalee waajjirichaa sakatta’uuf  | 150.00 |
| 23 | Kuusaa fi ragaalee waajjirichaa Koppii gachuuf (fuula tokkoof) | 10.00.00 |

## 4.6. Yeroo Turmaata Mirga Mallattoo Daldalaa

Akka seerri labsii galmeessaa fi eegumsa mallattoo daldalaa lakk.501/2006 baasetti mallattoon daldalaa tokko mirga yeroo murtaa’a isaaf kenname kan qabudha. Akka seeraa kanaatti guyyaa jalqaba mallattoon kun itti galmaa’e eegale waggaa 7’f eegumsi ni godhama. Akkuma barbaachisummaa isaatti yeroo lama waggaa shan shaniif 5 dheerachuu ni danda’a.

## 4.7. Haaromsa mallatoo daldalaa

1. Galmeessi mallattoo daldalaa gaaffii abbaa mallatichaatiin waggoottan 7’n birootiif haaromuu ni danda’a. Abbaan mallatichaa iyyata isaa waliin kaffaltii haaromsaa dambidhaan murtaa’e raawwachuu isaa dokimentii mirkaneessu walqabsiisee dhiyeessuu qaba.
2. Yeroo haaromsaatti oomisha ykn tajaajila mallatticha jalatti tarreeffaman keessaa kan murtaa’an hir’isuun kan danda’amu yoo ta’u, mallatticha irratti jijjirama gochunis ta’ee oomishaa fi tajaajila biraa itti dabaluun hin danda’amu.
3. Haaromsi mallattoo daldalaa kan taasifamu yeroon galmee duraa (waggaa 7) eega dhumee booda ji’a 3. Ji’a 3 yoo darbee j’oota 6’n itti aanan keessa kaffaltii dabalataa /adabbii/ dambidhaan murtaa’e kaffaludhaan haaromsa galmeessa gochuu ni danda’a.
4. Wajjirichi /WAQSI/ haaromsicha galmee irratti galmeessuun beeksisa dhimma kana ilaalchisee Gaazexaa Qabeenyummaa Sammuu ykn Gaazexaa biyyaalessaa biroo raabsaa bal’aa qabuykn Raadiyoonii ykn Televizhinii ykn marsariitii irratti baasii abbaa mallattoo daldalichaatiin akka bahu ni godha.
5. Mallattoon daldalaa yeroo murataa’aa (c) jalatti eerame keessattii hin haareeffamin akka hafetti ykn dhiifametti ykn akka haqametti lakkaahama.
6. Mallattoon daldalaa tokko haala armaan olitti ibsameen yoo haareffamuu baate waajjirichi mallatticha galmee irraa haquf mirga ni qaba.

## 4.8. Qaama Mirga Mallattoo Daldalaa Kennu

Biyyonni adda addaa mallattoo daldalaatiif eegumsa barbaachisu gochuuf qaama mootummaa bakka bu’ee dhimma kana kan hordofu ni hundeeffama. Akka biyya keenyaatti WAQSI mirga mallattoo daldalaa ulaagaalee guutee dhiyaateef mirga galmeessaa fi eegumsaa ni kenna. Garuu kana keessatti wanti hubbatamuu qabu akka biyya kanatti naannooleen ejensii saayinsii fi teekinoloojii qaban abbummaan kan kalaqa naannoo isaanii hordoffii mirgi sarbamiinsa akka abbaa kalaqa sammuu kalaqa isaa irratti hin genyee abbummaan ni to’atu. Sosoochiiwwaan kalaqa naannoo isaanii abbummaan ni hordoffuu hojii irraa olmaa isaanifiis haala ni mijjeessu.

## 4.9. Mallattoolee daldalaa galmeedhaaf gahaa ta’an

Mallattoon daldalaa tokko mirga abbummaa kan argatuu fi qaama 3ffaa irratti (binding) kan qabaatu mallattichi daldalaa waraqaa ragaa galmeessaa yoo kennameef ta’a. Mallattooleen daldalaa galmeedhaaf gahuumsa qabaatan:

1. Mallattoon daldalaa kammiyyuu oomisha ykn tajaajila nama tokko kan nama biraa irraa ifatti adda baasuuf kan dandessisu yoo ta’e galmaa’uu ni danda’a.
2. Mallattoon daldalaa tokko halluu gurraachaa fi adiidhaan ykn halluu biraatiin galmaa’uu ni danda’a. Mallattoon daldalaa halluu gurraachaa fi adiidhaan galmaa’e halluu kaminiyyuu eegumsi yammuu godhamuuf, mallattoon daldalaa halluu biraatiin galmaa’e halluma galmaa’een saniin qofa eegumsi godhamaafi.
3. Mallattoon daldalaa galmaa’uu danda’u tokko amala addaa mallattichaa kan hin hirdhifne ykn mirga nama biraa kan hin dhiibne yoo ta’e kutaalee eegumsi hin godhamneef qabaachuu ni danda’a.

## 4.10. Mallattoolee daldalaa galmeedhaaf gahaa hin taane

Kanneen armaan gadii mallattoo daldalummaatiin galmaa’uu hin danda’an:

1. Mallattoolee daldalaa ulaagaalee galmeedhaaf barbaachisan armaan olitti caqasaman kan hin guuttanne mallattoo daldalaa ta’e galmaa’u hin danda’u.
2. Mallattoolee daldalaa sagalee ykn foolii qabaatan.
3. Oomishaa fi tajaajila nama tokkoo kan nama biraa irraa adda baasuuf kan hin dandeessifne;
4. Nageenya uummataa ykn safuun ala kan ta’e;
5. Gosa, qulqullina, baay’ina, faayidaa, gatii, iddoo oomisha ykn tajaajila irraa madde, yeroo oomishaa ykn dhiyyeessi ykn amala oomishaa fi tajaajilaa qofa mallattoolee calaqqisan.
6. Mallattoon daldalaa galmeedhaaf dhiyaate oomishaa fi tajaajila ilaalchisee ykn diinagdee ykn sochiiwwan diinagdee keessatti mallattoolee baratamanii fi akka afaan waligalteetti mallattoolee ykn amala addaa oomishaa fi tajaajilaaf fayyadan qofa kanqabaatan mallattoo daldalaa ta’u hin danda’an.
7. Haala uumama meeshichaa irraa kan maddee ykn bu’aa teeknikaalaa meeshaa tokkoo argachuuf waanta barbaachisu ykn meeshicharratti boca gatii ol-aanaa kan dabalu qofa kan qabaatu yoo ta’e
8. Iddoo meeshaan ykn tajaajilli iraa burqe ykn bifaa fi amala oomisha ykn tajaajilaa ilaalchisee mallattoon daldalaa uummata ykn daldaltoota dogoggoorsiisuu kan danda’u yoo ta’e.
9. Hayyamni osoo hinkennamin mootummaa biyya kamirraayyuu, dhaabbilee mootummootaa fi dhaabbilee biroo waliigaltee addunyaatiin hundaa’an irraa mallattoo humna nagaa kabachiisu,alaabaa ykn faajjii, maqaa, gabaajee,jalqaba maqaa(initials of the name)ykn mallattoo hojii (oficial) isaanii ykn faajjii kabajaa isaanii waliin mallattoon daldalaa tokko ykn walfakkaataa yoo ta’e.
10. Maqaa maatii iyyataa qofa kan qabaate yoo ta’e
11. Heyyama abbichaa malee maqaa guutuu nama lubbuudhaan jiru tokkoo kan qabaatu yoo ta’e

## 4.11. Adeemsa galmeessa mallattoo daldalaa duraa

Iyyata mallattoo daldalaa kunis kutaalee 3 of keessattii qabata. Isaanis:

* Guca gaaffii galmee mallattoo daldalaa ittiin dhiyaatu koppii 2 dhiyaatuu qaba, tokko gara ATQSI tti ergama, tokkommoo iyyataadhaaf hafa.
* Samuuda (sample) mallattoo daldalaa (guddaa 2 fi xixiqqaa 8) dhiyeessuu qaba;
* Hayyama daldalaa ykn inveestmentii, iyyaata waliin dhiyyaachuu qaba, iyyattoota biyya alaatiif waraqaa ragaa mallattoon daldalaa biyya biraattii ittiin galmaa’e dhiyyachuu qaba.

## 4.12. Seera galmeessa mallattoo daldalaa

1. Iyyanni galmeessa mallattoo daldalaa guca iyyannoo dhimmuma kanaaf qophaaye guutamee kaffaltii murtaa’ee waliin ATQSI’f ni dhiyaata;
2. Iyyannoon galmee tokkoo mallattoo daldalaa tokko qofa qabata;
3. Iyyataan guca danbiidhaan murteeffame guutudhaan ragaalee armaan gadii waliin qabsiisee dhiyeessuu qaba.
4. Mallattoo daldalaa fi koppi isaa sadii(3)
5. Tarreeffama Oomishaa ykn tajaajila mallattoon daldalaa hojjatuuf akkaata qoqqoodinsa addunyaatiin (International Classification) tiin fi lakkoofsa kutaa isaanii
6. Iyyanni mallattoo daldalaa bakka bu’aa dhaan yoo dhiyaate raga angoo bakka bu’ummaa mirkaneessuiyyaata waliin dhiyyachuu qaba;
7. Ragaan kaffaltiin murtaa’e raawwachuu isaa ibsu ykn kopi isaa dhiyyaachuu qaba
8. Dhimmota dambidhaan murtaa’an kan biraas
9. Iyyataan Nama biyya ormaa yoo ta’e jiraataa Itiyoophiyaa nama ta’e bakka buufachuu qaba.

## 4.13. Adeemsa Galmee Mallattoo Daldalaa ittiin Raawwatu

Oomishni ykn tajaajilli tokko yeroo mallattoo daldalaa argachuf dhufu adeemsa mataa isa ni qabaata. Adeemsi galmee kun akka armaan gaditti ibsamera.

Iyyannoo Fuuchuu

Qorannoo qabiyyee

Fooyyeeffannaa

Sakatta’iinsa seera qabeessummaa

Waamicha foyyeeffannaa

 Quubsaa miti

Quubsaa miti

Quubsaa

 Quubsaa miti

Fooyyessuu fi Sirreessuu

Kan hin fooyyofne

Fudhatama

Kuffisuu

Haqamuu

Xalayaa maxxansaa qopheessuu

Galmeessuu

#  5. Wixinee Industirummaa (industrial design)

 **5.1 Wixineen Industiirummaa maalii?**

Akka labsii kalaqa, kalaqalee xixxiiqaa fi wixinee industirummaa labsii lakk 123/1987 dizzaayyinii industirummaa jechuun oomishoota irraatti dizzaayyinii roga (boca), toorawwaan fi halluu waltii makuun akkasumas sararoota fi halloota waliqabsiisuu yookiin qabsiisuu dhiisuun kan qophaa’u danda’uu dha. Dizzaayyinii industirummaa jechuun dizzaayinii haaraa namni tokko bifa haaraan kalaqu jechuu dha. Akkasumas, dizzaayyinii industirummaa jechuun saxaxa oomishaa yookiin dizzaayinii haaraa omishaa tokko miidhagina isaa dabaluun akka fayyadamtoota gammachisuuf kan qophaa’uu dha. Wixineen Industirummaa miidhagina oomishoota (Aesthetics) irratti hundaa’ee roga, toorawwaan ykn halluu fayyadamuudhaan oomishaaleen gabaaf dhihaatan yaada fayyadamtoota (bittoota) harkisuu akka danda’an dame ogummaa wixinee oomishoota irratti ibsamuu dha. Wixineewwaan industuriyaalii oomishoota industirii fi ogummaa harkaa irratti qophaa’anii bahuu fi gabaaf dhihaachuu ni danda’u.

Dameen kun meeshaalee teekinikaa fi waldhaansaa irraa jalqabee oomishoota akka sa’aatii meeshaalee miidhaginaa fi qananii hammachuu ni danda’a. Meeshaalee manaa, meeshaalee elektirikii, konkolaataawwaan fi wixineewwaan gamoo akkasumas bu’aalee wixinee hucuuwwaanii wixinee industirummaa jalatti kan kufaman ta’u. Wixinneewwaan industirummaa eegumsi kan godhamuuf haaraa ykn bif-tokkee yoo ta’an qofa dha.

Oomisha diizaayinicha keessatti ibsamu waliin dhimmoonni teeknikaa walqabatoo ta’a eegumsi hin godhamuuf.

## 5.2 Baarbaachisuumma Wixinee Industirummaatiif eegumsa gochuu

* Biraandichaa ykn mallatticha miidhagina dabalata waan keennisisuuf oomishicha/tajajjilicha beeksisuuf ni gargaara;
* Carraa gabaa argamsiisuun omishicha ykn tajaajjilicha gatii dabaluuf;
* Miidhagina oomishaalee irratti kan ibsamu waan ta’eef ija fayyadama harkisa.
* Gatii oomishaalee dabala, kalaqaa fi dorgommiis ni jajjabeessa.
* Abbaa mirgaatiif mirga qophaa isaa gonfachiisa.

##  5.3 Akkaataa Galmee Wixinee Industirummaa

* Bu’uura seeraa wixinee industiriitiin galmaahuuf mirga qaba;
* Guca waajjirri abbaa qabeenyummaa sammuu itiyoophiyaa qopheesse fayyadamuun afaan ammariffaan yookiin afaan ingilliffaan dhiyyeeffachuu galmaa’un ni danda’ama;
* Galmaa’uuf haaraa ta’uuf ulaagaalee saxaxa industirummaa guutuun ta’a.

## 5.4 Yeroo Turtii Mirga Wixinee Industirummaa

* Turtii yeroo wixinee industirummaa biyyoota biyyootti garagarummaa qaba.
* Hedduminaan yeroo eegumsa waggaa 5 ta’ee akkaataa barbaachisumma isaatii dheerachuu ni danda’a. Waggaa waggaatti kanfaltii isaa yoo raawwate yeroo dabalata yeroo lama waggaa shaan shaan dheerachu danda’a.
* Akkatuma waliigaltee guutuu addunyaatti hojiin wixinee tokko karaa waajjiraa raga iyyannoon itti dhihaatuutti dhiheessuudhaan daangaa eegumsaa isaa ballisuun ni danda’ama.

# 6. Agarsiiftoota Madda Ji’oogiraafummaa

##  6.1 Maalummaa Agarsiiftota madda Ji’oogiraafummaa

Agarsiiftota madda ji’oogiraafummaa jechuun mallattoowwan oomishoota irratti dhihaatan ta’anii mallattoowwan kunneen naannoo murtaa’e tokko maddummaa oomishichaatiin kan agarsiisan akkasumas qulqullinaa fi maqaa bakkichaa waliin walitti hidhanii kan calaqqisiisan jechuudha. Hedduminaanis agarsiiftonni madda ji’oogiraafummaa maqaa iddoo oomishiichi addaa kun itti argamu qabata. fakkeenyaaf akka biyya keenyaatti, oomishoonni akka **:-Buna Harargee, Buna Sidaamoo, Buna Yirgaacaffee, Dhadhaa Shanoo, Xaafii Ada’aa, Sangaa** **Jirruu fi** kan kana fakkaatan fakkeenya ta’uu danda’u.

# 6.2 Barbaachisummaa Agarsiiftota Madda Ji’oogiraafummaa Eegumsa Gochuu

* Fayyadamtoonni biyya ykn naannoo oomishoonni itti argaman salphaatti adda baasuun itti fayyadamuuf isaan dandeessiisa;
* Qaamolee seerummaa hin qabneen naannoon argama oomishichaa fi maqaan gaariin oomishichaa bifa dogoggoreen ittin waamicha kan birootiif akka hin oolle ittisuuf gargaara;
* Qaamota oomisha kana omishuu danda’uan mallattoo kana argachiisuu faayidaa oomisha isaanii irraa fayyadamaa ta’u danda’u.
* Galii biyya tokkoo dabaluuf ni fayyada.

##  6.3. Garaagarummaa Agarsiiftota madda ji’oogiraafummaa fi mallattoo daldalaa

* Mallattoon daldalaa nama ykn kaampaanii tokkoon oomishoota fi tajaajjilawwan adda baasuu fi fayyadamtoonni salphaatti akka argatan gochuuf mallattoo faayidaa irraa oolu dha;
* Mallattoo daldalaa wantootni ta’uu dandaa’an oomishicha ibsuu fi dhiisuu ni danda’u.
* ***Agarsiisa madda ji’oogiraafummaa*** keessatti garuu mallattoon kennamu bakka oomishichi itti oomishaamu giddu galeessa godhachuun mallattoo kennamu jechuu dha.
* Agarsiisni madda ji’oogiraafummaa maamiloonni oomishiicha fayyadamaniif qulqullina oomishummaa addaa (speciality product) qabaachuu isaa sababa lafti bakkichaa adda ta’e ta’uu isaa akka hubataniif kan ittin ibsamuu dha.

## 6.4. Akkaataa Oomisha agarsiisa madda ji’oogiraaffummaattin galmeessun danda’amu

* Seera biyyattii bu’uura godhachuudhaan eegamuu ni danda’u;
* Akkaataa labsii mallattoo daldalaa biyya keenyaa giddu galeessa godhachuu kan eegamu ta’e mallattoo daldalaa agarsiisa madda ji’oogiraaffummaa nama dhunfaa tokkof kennamu hin danda’amu;
* Oomishaa naannoo tokko mallattoo daldalaa kennisiisuuf bifa mallattoo waliigala(Collective Mark) argachuun eegumsa gochuun ni dandaa’ama;
* Agarsiisa mallattoo daldalaa karaalee itti argachuun dandaa’amu karaalee yuuniyenoota gurmaa’an fi karaa dhaabbata mootummaa kanneen akka waajjiroolee adda addaa fi yuunivarsitoota, naannoo agarsiisa madda ji’oogiraaffummaa itti argaachuun barbaadamuu suunii irratti hojjeechuun hawaasa naannoo suuniif akka argatan gochuun hawaasa akka argamuu gochuun ni danda’ama.

# 7. Mirga Waraabbii fi Mirgoota Walfakkii

#  (Copyright and Related Rights)

Mirga waraabbii fi mirga wal-fakkii (copyright and related right) jechuun gosa kalaqa abbaa qabeenyummaa sammuu keessaa isa tokko yoo ta’u kalaqaalee sammuu dhala namaatiin kalaqamuun mirga abbaa kalaqaa sanaaf dhunfaatti kennamu jechuu dha. Mirga kana keessatti qaamni abbummaa kalaqa sanaaf gargaartonni kalaqa sana keessatti mirga achi keessatti argatan waliin kan wal-qabatu dha. Kalaqni kun heera feederaalawaa dimookraatawaa itiyoophiyaa keeyyata 55(1) kan ibsame yoo ta’u, labsii lakkoofsa 410/2004 fi labsii kana foyyeessuuf bahee labsii lakk. 872/2014 eegumsa mirga warraabbii fi mirga wal-fakkii kan foyyeeffame kan bu’uureffate dha.

1. **Mirgi Waraabbii**

Mirga waraabbii (copyright) jechuun gosa kalaqa abbaa qabeenyummaa sammuu keessaa isa tokko yoo ta’u, kalaqaalee sammuu dhala namaatiin kalaqaman mirga abbaa kalaqaa sanaaf dhunfaatti kennamu jechuudha.Abbaan mirga waraabbii tokko mirgoota lama (2) qabaata, isaanis:-

* **Mirga diinagdee (Economic right):-** abbaan hojii tokkoo mirgoota diinagdee raawwachuuf yookin akka namni biroo raawwatu hayyamuuf mirga kophaasaa ni qabaata. Isaanis; hojicha baay’isuu, afaan biraatti hiikuu, baay’isuu ykn jijjiiruu, gurguruu ykn kireessuu, biyya alaatii galchuu, ifatti raawwachuu, ummataaf mul’isuu, biroodkaast gochuu fi hojicha karaa biraatiin raabsuu ni danda’a.
* **Mirga hamilee (Moral right): -** abbaan hojii tokkoo abbaa mirga diinagdee ta’us ta’uu baatus mirga mooraalii ni qabaata. Isaanis; madda hojichaa ta’uun isaa akka beekamu gaafachuu, hojicha maxxansuu, hojii wal-jala dabarsuun, kukkutuun ykn haala biraatti jijjiruun maqaa fi kabaja abbaa kalaqa sanaa waan xureessu balaaleeffachuu ni danda’a.
1. **Mirgoota Wal-fakkii.**

Mirga wal-fakkii jechuun mirga raawwataan, produserootni, waraabbii sagalee fi dhaabbatni birrodkaastii hojii tokkorraa qabaatani dha. Abbaan mirga wal-fakkii tokko mirgoota kanaa gadii ni qabaata.

* **Mirgoota diinagdee Raawwataan hojicharratti qabu**:-Raawwataan ykn Taatonni, weellisaan, shubbisaan, muuziqeessaan, taphataan, bashannansiisaan ykn karaa kaminuu hojii hoog-barruu kan raawwatu mirga diinagdee hedduu qaba. Isaanis; hojichi biroodkaast akka ta’u ykn karaa biraatiin uummataaf akka raabsamu hayyamuu, hojichi mul’achuu, dhaga’amuu, baay’achuu ykn raabsamuu akka danda’utti waraabsisuu, hojichi akka baay’ifamu gochuu, gurgurtaadhaan ykn karaa biraatiin abbummaa dabarsuu, hojicha kireessuun ykn ergisuun uummataaf dhiheessuu fi hojii waraabbame kana yeroo iddoo isaan filatanitti nama dhuunfaa bira karaa garagaraatiin akka qaqqabu gochuu ni danda’a.
* **Mirgoota hamilee raawwataan hojii tokkorraa qabu**: - hojichi kallattiidhaan yeroo darbu ykn yeroo waraabbamu eenyummaan isaa akka beekamu gochuu, hojicharratti hojii wal-jala dabarsuun, kukkutuun ykn haala biraatti jijjiruun maqaa fi kabaja isaa waan xureessu balaaleeffachuu ni danda’a.
* **Mirgoota Piroodiyusarri tokko waraabbii sagaleerraa qabaatu**: - hojicha baay’isuu, waraabbii (copy) isaanii gara biyyaa galchuu, uummataaf raabsuu, kiraadhaan ykn ergisaan dhiyeessuu, hojii waraabbii sagalee yeroo fi iddoo isaan filatanitti nama dhuunfaa bira karaa garagaraatiin akka qaqqabu gochuu ni danda’a.
* **Mirgoota dhaabbanni biroodkaastii hojii tokkorraa qabu**: - biroodkaasticha irra deebiidhaan biroodkaast gochuu, biroodkaastichi akka mul’achuu, dhagahamuu ykn raabsamuu danda’utti waraabsisuu fi biroodkaasticha baay’isuu ni danda’a.

## 7.1 Hojiiwwan eegumsi mirgi waraabbii taasifamuuf

Gosoota mirga warraabbii fi mirga walfakkii armaan gaditti tarreeffaman kunneen mirga abbaa qabeenyummaa itti argachuuf galmeeffachuun diqama ta’a.

* Fakkii(image/imagery),
* Asoosama(novels),
* Walaloo(poems),
* Xabachuu (plays),
* Fiilmii(films),
* Muuziqaa(music),
* Kitaaboota(books),
* Haasawa, lallaba amantaa
* Diraamaa
* Gosoota fakkii kaasu kanneen akka:-

 -Suura kaasu (drawings),

 - Fakkii/dandeetti halluu dibuu (paintings),

 - Suuraa (photographs),

 - Ogummaa dhagaa, mukaa fi wantoota fafakkaatan irraa suuraa garagaraa

 tolchuu (sculptures) fi

* Ogummaa dizaayinii jaaramaalee(gamoo),
* Arkiteekcherii fi kkf kanneen gosoota mirga warraabbii fi mirga wal-fakkii jechuun ni danda’ama.
* Kaartaaf plaanii, ji’oograafii 3D, Toppoograafii fi hojiilee saayinsii waliin walitti dhufeenya qaban.

## 7.2. Hojiiwwan eegumsi mirga waraabbii hin godhamneef

Yaada kamiyyuu, adeemsa hojii, siistama, tooftaa hojii, yaad-rimee, formula, guca gabatee lakkoofsaa hojii waliigalaatiif ta’uu, qajeelfama, hojii tokko keessatti kan himame, kan ibsame ta’us ta’uu baatus argama ykn daataa, akkasumas amala seeraa kan qaban seera ykn sanada bulchiinsaa fi hiikkaan isaanii ifa ta’e eegumsi hin taasifamuufi.

* **Haal-dureewwan mirga waraabbii argamsiisuu danda’an**

Abbaan kalaqaa kamiiyyuu galmaa fi sadarkaan qulqullinaa hojichaa ilaalcha keessa osoo hin seenin haal-dureewwan kanaa gadii yoo guute egumsii ni godhamaafii

1. Haarawa ykn Dursaa yoo ta’e (Originality)
2. Nama bira gahuu akka danda’utti ykn laalamuu, dhagahamuu, baay’achuu ykn tamsa’uu akka danda’utti waraabbamuu.

## 7.3. Haal-dureewwan galmeessa mirga waraabbiif barbaachisan

1. Guca iyyannoo guutuu
2. Kakuu raawwachuu
3. Sammuuda hojichaa (CDn, Kaassettaan, haala sammuudicha mul’isuu danda’uun qopheessanii dhiyeessuu)
4. Nagahee kaffaltii tajaajila galmee
5. Ragaawwan wal qabatan kan akka waraqaa ragaa eenyummaa ibsu, ragaa bakka bu’iinsaa, sanada seeraa mirgi dabarfamuufii ibsuu fi kan kana fakkaatan haarawaa fi waraabbii isaanii (original & copy)

## 7.4 Yeroo turtii eegumsa mirga waraabbii fi mirga wal-fakkii

Akkaataa labsii eegumsa mirga waraabbii fi mirga wal-fakkii lakk.410/2004 keewwata 20/1-8/ bu’uura godhachuun eegumsi mirgoota kanneeniif godhamu kan turuu danda’an hanga abbaan kalaqaa ykn maddi hojichaa lubbuudhaan jiruu fi hanga lubbuun isaa darbe booda waggoottan Shantamaaf (50) ta’a.

Yeroon eegumsaa kun mirga diinagdee fi mirga mooralii abbaan kalaqaa hojicharraa qabuuf yeroo ta’u;

* Hojichi raawwirra ykn waraabbiirra yoo jiraate yeroon eegumsaa kan lakkaawamuu jalqabu abbaan kalaqaa yeroo lubbuun darberraa kaasee osoo hin taane, yeroo dhuma waggaa hojichi itti raawwatamee waraabbiin sagale maxxanfame ykn hojichi waraabbamee nama uummataaf mul’achuu fi dhagahamuu akka danda’uutii yeroo tamsaasame irraa eegalee ta’a.
* Hojiiwwan suuraa yoo ta’an eegumsi kan taasifamu yeroo hojichi raawwatameerraa eegalee hanga waggaa Diigdamii Shanii (25) ta’a.
* Mirgoonnii dhaabbilee biroodkaastii kan turtiin eegumsaa godhamuuf hojichi biroodkaast yeroo godhamerraa kaasee hanga waggaa Diigdamaa (20) ta’a.

## 7.5. Karaa mirgi waraabbii fi mirgi wal-fakkii ittiin dabarfamuu danda’an

Abbaan ykn maddi hojii tokkoo hojiiwwan isaa eegumsa seeraa argatan irratti mirgoota diinagdee qabu nama biroof karaa lamaan (2) dabarsuu ni danda’a. Isaanis:

* Mirga dabarfachuun ykn hayyama kennuun
* Gurgurtaadhaan, keennaadhaan fi kkf adeemsolee seera qabeessa ta’aniin

## 7.6. Sarbama mirgaa mirgoota waraabbii fi wal-fakkii irratti raawwataman fi addabbii seeraa geessisuu danda’u.

## 7.6.1 Gosoota Sarbinsa mirgoota waraabbii fi wal-fakkii

* Hayyama abbaa malee waraabbii sagalee (audio) tokko kaasseettaan, CD, DVD, VCD, VEDIO TAPE waraabuudhaan ykn baay’isanii gurguruu.
* Hojiiwwana garagaraa gabaarra oolan walitti guuruun bifa waraabbiitiin qopheessuun hayyama abbaa malee baay’isuudhaan gabaarra oolchuu.
* Tamsaasa kallattii Raadiyoo fi Televizhiinii darban keessaa qophiilee darban keessaa kan akka qophii bashannanaa, muuziqaa ykn diraamaa waraabuudhaan baay’isanii gurgurtaaf dhiyeessuu.
* Hojii wal-fakkeessanii hojjachuu: hojiiwwan muuziqaa ykn Artii garagaraa gabaarra oolan saamsaa isaanii fi mallattoowwan maxxanfaman wal-fakkeessanii hojjachuu fi seera qabeessa fakkeessanii maxxansuun gurguruu.

## 7.6.2. Adabbii seeraa sarbinsi mirgoota waraabbii fi mirga wal-fakkii geessisuu.

Bu’uura labsii eegumsa mirga waraabbii fi mirga wal-fakkii lakk.410/1996 fi labsii sirreeffamaa lakk.972/2007 adabbii gurguddoo lama ta’anii jiru, isaanis:-

* Adabbii hariiroo hawaasaa : kan ilaallatu sarbamni mirgaa sababa raawwateef miidhaa diinagdee fi mooralii abbaa mirgaarra qaqqabe beenyaa kafalchiisuuf adeemsa dandeessisu yammuu ta’u bu’uura kanaan namni sarbama mirgaa raawwate tokko gochi isaa hamma midhaa maallaqaa abbaa mirgaarraan gahe beenyaa kaffaluu, akkasumas gochi isaa mirga mooraalii abbaa hojichaa waliin kan wal faallessu yoo ta’e adabbii qarshii birrii kuma dhibba tokkoo (100,000) irraa eegalu beenyaa mooralii kaffaluuf ni dirqama.
* Adabbiin yakkaa haala lamaan kaayamanii jiru. **1ffaa** Mirgoota seeraan eegumsa argatan beekaatiin ykn ta’e jedhee namni sarbe kamiyyuu adabbii hidhaa cimaa waggaa Shanii hanga Kudhanii ni adabama. Dabalataanis, adabbii qarshii birii 25,000-50,000 ni adabama. **2ffaa** Mirgoota seeraan eegumsa argatan maal dhibdee dhaan namni sarbe kamiyyuu adabbii hidhaa cimaa waggaa Tokkoo hanga Shanii (1-5) ni adabama. Dabalataanis, adabbii qarshii birii 5,000-25,000 ni adabama.

Murteen adabbii kun yeroo barbachisummaa qabaatutti meeshaalee yakka ittiin raawwachuuf tajaajilan akkasumas meeshalee mirga sarban qabuu, dhaaluu fi dhabamsiisuus ni dabalata.

## 7.7 Galmeessa mirga waraabbii fi wal-fakkii fi kenninsa waraqaa ragaa abbuummaa

Industrii Mirga waraabbiirratti rakkoowwan mula’atan furuuf maloota dandeessisan keessaa tokko hojiilee Mirga waraabbii fi mirga wal-fakkii argamsiisan galmeessuu fi ragaa abbuummaa kennuu dha.

Galmeessi mirga waraabbii hayyama abbaa mirgaarratti hundaayuun tajaajila kennamu dha. Haal-dureewwan lamaan mirga waraabbii; haarawa ta’uu (Originality) fi hawaasa bira gahuu akka danda’utti ykn laalamuu, dhagahamuu, dubbifamuu, baay’achuu ykn tamsa’uu akka danda’utti kan waraabbame ta’uu isaatiin mirga argamu waan ta’eef, galmeessisuun mirga waraabbii hin argamsiisuu akkasumas galmeessisuu dhabuun mirga waraabbii hin dhabamsiisu. Haata’u malee, galmeessisuun waraqaa ragaa abbuummaa dursaa ni argamsiisa.

Dhimmi mirga waraabbii aangoo mootummaa federaalaa waana ta’eef, waajjirri qabeenyummaa sammuu Itiyoophiyaa Waraqaan ragaa abbuummaa ni kenna. Waraqaan ragaa kunis seera fuulduratti ragaa addaa fi qofaa isaayyuu fudhatama qabuu dha. Waraqaan ragaa galmeessa mirga waraabbii fi mirga wal-fakkii mirgoota waraabbii fi wal-fakkii labsiidhaan kennaman eeguudhaafi sarbama mirgaa too’achuuf shoora ol-aanaa qaba. Mirga dabarfachuu fi hojii daldalaa haala seera qabeessa ta’een salphisuuf ni gargaara, akkasumas, falmiiwwan mana murtii mirga kabachiifachuuf taasifamanirratti waraqaan ragaa abbuummaa ragaa jalqabaa ta’ee fayyada.

Waraqaan ragaa galmeessa abbuummaa waggaa Shaniif (5) qofa tajaajila. Waggoottan dabalataaf itti fayyadamuuf yoo barbaachise waggaa shan shaniin hayyama abbaatiin haaromuu qaba.

Waraqaan ragaa galmeessa abbuummaa kakuu iyyataarratti hundaa’uun ragaa kennamuu dha. Haata’u malee waraqaan ragaa kun kakuu sobaarratti kan hundaa’ee kenname ta’uusaa qaama seera qabeessa kan biraatiin yoo mirkanaaye waraqaan ragaa kenname sun ni haqama. Iyyataanis seera barbaachisuu hundaan ni gaafatama.

## 7.8. Ramaddii Garee hojiiwwwan mirga waraabbii fi wal fakkii argachuu dandaa’anii

Labsii mirga waraabbii fi mirga wal-fakkii lakk.410/1996 keewwata 6ffaa haal-dureewwan himaman hojiiwwan guutan galmaa’uu ni danda’u. Ramaddiiwwan gurguddoo hojiiwwan

1. Hojiiwwan barreeffamaa ykn Afaanii
2. Hojiiwwan waltajjii , muuziqaa, oodiyoovizhiwaalii,
3. Hojiiwwan suuraa, fakkii, giraafikisii fi dizaayinii gamoo fi kkf
4. Sagantaawwan Kompiwutaraa
5. Waraabbii Sagalee
6. Biroodkaastii

## 7.9. Haala Kaffaltii tajaajila galmeessaa

|  |  |  |
| --- | --- | --- |
| Lakk. | Gosa Tajaajila | Hamma kaffaltii birriidhaan |
| Nama dhuunfaaf | dhaabbataaf |
| 1 | Iyyata gaaffii galmee | 250 | 315 |
| 2 | Foyyeessuu iyyata galmee | 250 | 315 |
| 3 | Haaromsa galmee | 250 | 315 |
| 4 | Dabarsa mirga galmee | 300 | 375 |
| 5 | Sakatta’uu odeeffannoo hojiiwwan galmaa’anii | 100 | 125 |